રાજકોટ શહેરને શર્મશાર કરતી વધુ એક ઘટના પોલીસ ચોપડે નોંધાતા ચકચાર મચી જવા પામી છે પૂનમની સાંજે શહેરના એરપોર્ટ રોડ ઉપર રહેતા અને ચોકીદારી કરી પરિવારનું ગુજરાન ચલાવતા એક પરિવારની 8 વર્ષીય માસુમ બાળકી રાત્રે આઠેક વાગ્યે ગરબીમાંથી લ્હાણી લઈને તેના દાદી સાથે ઘરે જતી હતી ત્યારે બાઈક લઈને એક શખ્સ આવ્યો હતો અને થાકી ગયા હસો આવો બેસી જાવ ઘરે મૂકી જાવ તેમ કહી બાળકી બાઇકમાં બેઠી એટલે તુરંત જ આ શખ્સે બાઈક ભગાડી દીધું હતું જેથી દાદીએ દેકારો કર્યો હતો પરંતુ બાઇકચાલક બાળકીને લઈને ભાગી ગયો હતો રસ્તામાં બાળકી કોઈ વિરોધ ન કરે તે માટે તેણીને આઈસ્ક્રીમ ખવડાવાની લાલચ આપી હતી આ અંગે કંટ્રોલમાં જાણ કરતા તાકીદે પોલીસ કમિશ્નર મનોજ અગ્રવાલની રાહબરીમાં ડીસીપી મનોહરસિંહ જાડેજા, ગાંધીગ્રામ પીઆઇ ઓડેદરા, ક્રાઇમ બ્રાન્ચ પીઆઇ ગઢવી સહિતનો કાફલો ઘટનાસ્થળે દોડી ગયો હતો અને સીસીટીવી ફૂટેજ આધારે તપાસ વેગવંતી કરી હતી બાળકીની ભાળ મેળવવા પોલીસે જુદી જુદી 25 ટિમો દોડાવી હતી બનાવના 4 કલાક સુધી કોઈ મહત્વની કડી મળી ન હતી પરંતુ રાત્રીના 12 વાગ્યા આસપાસ એક યુગલ બાળકીને લઈને તેણીના ઘરે પહોંચ્યું હતું બાળકી પરિવારને ભેટીને રડી પડી હતી બાળકી ઘરે આવતા જ પોલીસ કાફલો પણ ઘરે પહોંચ્યો હતો અને તે દંપતીને પૂછતાં આ બાળકી તેઓને રૈયાધાર સ્મશાન નજીક રોડ ઉપરથી મળી આવી હોવાનું જણાવ્યું હતું બાદમાં બાળકીને પૂછતાં તેણીને બાઇકચાલક શખ્સ રૈયાધાર સ્મશાન તરફ અવાવરું જગ્યાએ લઇ ગયો હોવાનું અને ત્યાં તેણીને આઈસ્ક્રીમની લાલચ આપી પોતાની સાથે દુષ્કર્મ કર્યું હોવાની કબૂલાત આપતા પોલીસ કાફલો પણ ચોકી ઉઠ્યો હતો બાળકીએ વધુમાં જણાવ્યું હતું કે તે શખ્સે રસ્તામાં પણ શારીરિક અડપલાં કર્યા હતા અને તેની પાસે એક છરો હતો તેનાથી બાળકીને ડરાવતો હતો તેને દરરોજ પોતે આઈસ્ક્રીમ ખવડાવશે તેવી લાલચ આપી ટેકરી ઉપર લઇ જઈ તેની સાથે દુષ્કર્મ કરી પરત ઘરે મુકવા જતો હતો ત્યારે સાંકળા રસ્તામાં કીચડમાં બાઈક ફસાઈ જતા તે શખ્સે બાઈક કાઢવા અથાગ પ્રયત્નો કર્યા હતા પરંતુ બાઈક નહીં નીકળતા તે અવાવરું જગ્યામાંથી બાળકીને રોડ ઉપર જઈ રિક્ષામાં ઘરે જતું રહેવા જણાવી પોતે પણ ભાગી ગયો હતો બાળકીને મેડિકલ ટેસ્ટ માટે હોસ્પિટલે ખસેડાઇ હતી.